એક કમિટમેન્ટ ફોબિક યુવાન છે. એને લગ્ન-બાળકો વગેરેથી ડર લાગે છે. એને બીક છે કે જો લગ્નની જંજાળમાં ફસાઈ જઈશ તો મારા કરિયરની સામે પૂર્ણવિરામ મૂકાઈ જશે. ત્યારબાદ એવી ઘટનાઓ બને છે કે જેથી એને ભાન થાય છે કે લગ્ન વગેરે જિંદગીની સફરનો એક પડાવ છે. એનાથી આપણાં સપનાં કે કરિયર વગેરેનો અંત આવી જતો નથી, બલકે જિંદગીનો આનંદ બેવડાય છે વગેરે. ફર્સ્ટ ટાઇમ ડિરેક્ટર નિત્યા મહેરાની 'બાર બાર દેખો' આ જ સ્ટોરી છે. બસ, અહીં ટાઇમ ટ્રાવેલના કન્સેપ્ટમાં આ વાત કહેવાઈ છે એટલું જ.